TYÖRYHMÄN ASETTAMINEN

Oikeusministeriö on tänään päättänyt asettaa työryhmän, jonka tehtävänä on laatia ehdotus oikeudenkäynnin julkisuutta hallintolainkäytössä koskevaksi lainsäädännöksi. Luonnos laaditaan yhteistyössä oikeusministeriön asettaman toisen työryhmän kanssa, jonka tehtävänä on vastaavasti valmistella ehdotus oikeudenkäynnin julkisuutta yleisissä tuomioistuimissa koskevaksi lainsäädännöksi. 

Ehdotus laaditaan oikeudenkäynnin julkisuutta hallintolainkäytössä selvittäneen työryhmän mietinnön (Oikeusministeriön työryhmämietintöjä 2003:8) ja siitä saadun lausuntopalautteen perusteella.

Ehdotus on laadittava siten, että se voidaan yhdistää edellä mainitun toisen työryhmän ehdotuksen kanssa yhdeksi eduskunnalle annettavaksi hallituksen esitykseksi.

Työryhmän kokoonpano on seuraava:

Puheenjohtaja
lainsäädäntöneuvos Arja Manner, oikeusministeriö

Jäsenet
hallinto-oikeustuomari Janne Aer, Helsingin hallinto-oikeus
lainsäädäntöneuvos Eija Siitari-Vanne, oikeusministeriö
lainsäädäntöneuvos Anna-Riitta Wallin, oikeusministeriö

Työryhmän hallituksen esityksen muotoon laaditun ehdotuksen on oltava valmis 15.4.2005.

Osastopäällikön sijainen,
lainsäädäntöjohtaja		Jan Törnqvist

Lainsäädäntöjohtaja		Matti Niemivuo

JAKELU	työryhmän puheenjohtaja ja jäsenet

TIEDOKSI	Helsingin hallinto-oikeus